**Zmluva o dielo č…. (návrh)**

**uzatvorená podľa ust. § 536 a nasl. Obchodného zákonníka**

(ďalej len „zmluva“)

**I. ZMLUVNÉ STRANY**

1.1 **Objednávateľ:** **Gréckokatolícka cirkev, farnosť Osturňa**

Sídlo: **Osturňa č. 154, 059 79 Osturňa**

Štatutárny zástupca: **Mgr.Miroslav Demjanovič**

správca farnosti

Zástupca na rokovanie

o veciach zmluvných a technických: **Mgr. Miroslav Demjanovič**

IČO: 31951929

Bankové spojenie:´ Všeobecná úverová banka

IBAN: SK48 0200 0000 0000 9063 6562

Telefón: fara: 052/4894126, +421 911 253 027

(ďalej len „objednávateľ“)

1.2 **Zhotoviteľ:**

Sídlo:

Štatutárny orgán:

Zápis v registri:

Zástupca na rokovanie o veciach

Zmluvných a technických:

stavbyvedúci:

IČO:

Bankové spojenie:

IBAN:

Telefón:

(ďalej len „zhotoviteľ“)

**II. VÝCHODISKOVÉ PODKLADY A ÚDAJE**

2.1 Podkladom pre uzavretie zmluvy je ponuka zhotoviteľa zo dňa .......... v rámci prieskumu trhu na predmet zmluvy.

2.2 Názov stavby: **„Zateplenie farskej budovy a výmena vstupných dverí“**

**III. PREDMET PLNENIA ZMLUVY A KOMPLEXNOSŤ DODÁVKY**

3.1Zhotoviteľ sa zaväzuje, že za podmienok dohodnutých v tejto zmluve zhotoví pre objednávateľa dielo stavbu: **„Zateplenie farskej budov a výmena vstupných dverí“**v zmysle ponuky.

3.2 Zhotoviteľ vykoná dielo podľa:

- predloženej ponuky, ktorá tvorí prílohu č. 1 tejto zmluvy.

3.3 Stavbou sa rozumie súhrn všetkých materiálov, stavebných hmôt a dielcov, výrobkov, prác a výkonov, strojov a zariadení špecifikovaných v predloženej ponuke.

3.4 Zhotoviteľ sa zaväzuje vykonať dielo v rozsahu a za podmienok dohodnutých v tejto zmluve na profesionálnej úrovni s odborne spôsobilými osobami, vo vlastnom mene, na vlastnú zodpovednosť a nebezpečenstvo, pričom bude rešpektovať všetky zákony, právne predpisy a normy platné na území Slovenskej republiky, a tiež rozhodnutia príslušných dotknutých orgánov.

3.5 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu, ak dielo nebude vykazovať nedostatky, ktoré môžu mať zásadný vplyv na jeho prevádzkovanie.

**IV. ČAS PLNENIA**

4.1 Zhotoviteľ sa zaväzuje zhotoviť predmet zmluvy vymedzený v článku III. bode 3.1 do 31.08.2020.

4.2 Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, bez nároku zhotoviteľa na finančné zvýhodnenie.

4.3 Zhotoviteľ sa zaväzuje prevziať stavenisko do 3 pracovných dní odo dňa doručenia elektronickej výzvy na jeho prevzatie od objednávateľa.

4.4 Zhotoviteľ je povinný bez meškania informovať objednávateľa o vzniku akejkoľvek udalosti, ktorá by mohla mať vplyv na kvalitu a lehotu zhotovenia diela.

**V. CENA DIELA**

5.1Cena za zhotovenie predmetu zmluvy v rozsahu čl. III. bodu 3.1 je stanovená dohodou zmluvných strán, v súlade so zákonom č. 18/1996 Z.z. o cenách v znení neskorších predpisov, vyhláškou MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, je doložená položkovitou kalkuláciou ponuky vyhotovenej zhotoviteľom, ktorá tvorí prílohu č. 1 k tejto zmluve. Takto dohodnutá cena je pre zhotoviteľa záväzná a predstavuje sumu:

**Cena bez DPH ................................ EUR**

**Cena s DPH ................................ EUR**

**Celková cena s DPH ................................ EUR**

Slovom: EUR

5.2 Všetky práce na diele, ktorých sa zmluva týka, budú uhradené na základe záväzných jednotkových cien a skutočne zrealizovaných dodávok a prác, odsúhlasených objednávateľom.

5.3 Cena pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.

5.4 Objednávateľ umožňuje elektronickú fakturáciu.

**VI. PLATOBNÉ PODMIENKY**

6.1 Objednávateľ neposkytuje finančné preddavky na predmet zmluvy. Predmet zmluvy bude financovaný poskytnutou dotáciou z rozpočtovej rezervy predsedu vlády SR vo výške 10 000,00 EUR a finančnými prostriedkami objednávateľa.

6.2 Cena za dielo bude zhotoviteľovi uhradená po ukončení a riadnom prevzatí prác objednávateľom.

6.3 Zhotoviteľ musí svoje práce vyúčtovať overiteľným spôsobom. Podkladom pre vystavenie faktúry je súpis skutočne vykonaných druhov a množstiev prác zhotoviteľa, odsúhlasený a podpísaný objednávateľom. Súpis vykonaných prác je súčasťou faktúry, musí byť zostavený prehľadne, pričom sa musí dodržiavať poradie položiek a označenie, ktoré je v súlade s oceneným popisom podľa zmluvy.

6.4 Lehota splatnosti faktúry za vykonané práce je 30 dní odo dňa ich doručenia objednávateľovi.

6.5 Zhotoviteľ zodpovedá za správnosť a úplnosť doručenej faktúry.

**VII. ZÁRUČNÁ DOBA - ZODPOVEDNOSŤ ZA VADY**

7.1 Zhotoviteľ zodpovedá za to, že predmet zmluvy bude zhotovený podľa predloženej ponuky a podmienok zmluvy, a že minimálne počas záručnej doby bude mať vlastnosti dohodnuté v zmluve.

7.2 Zhotoviteľ zodpovedá za vady a nedorobky, ktoré predmet zmluvy bude mať v čase jeho odovzdania objednávateľovi. Za vady, ktoré sa prejavia po odovzdaní diela zodpovedá zhotoviteľ iba vtedy, ak boli spôsobené porušením jeho povinností.

7.3 Zhotoviteľ nezodpovedá za vady diela, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

7.4 Záručná doba je 60 mesiacov a začne plynúť odo dňa odovzdania a prevzatia diela objednávateľom.

7.5 Zhotoviteľ sa zaväzuje pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.

7.6 Zhotoviteľ sa zaväzuje začať s odstraňovaním prípadných vád predmetu plnenia v zmysle tohto článku do 3 pracovných dní od uplatnenia oprávnenej reklamácie objednávateľa alebo nástupcu a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne.

7.7 Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. I. tejto zmluvy.

7.8 Ak zhotoviteľ neodstráni vady v dohodnutej lehote, objednávateľ má právo zabezpečiť ich odstránenie na náklady zhotoviteľa.

7.9 Nedorobkom sa rozumie nedokončená práca oproti ponuke.

7.10 Havarijné stavy t.j. následky vád, ktorých odstránenie neznesie odklad, a za ktoré nesie zodpovednosť zhotoviteľ, je zhotoviteľ povinný odstrániť bezodkladne po ich nahlásení.

**VIII. PODMIENKY VYKONANIA DIELA**

8.1 Zhotoviteľ zhotoví dielo vo vlastnom mene, na svoje náklady a na vlastné nebezpečenstvo. Nebezpečenstvo škody na diele nesie na základe tejto zmluvy zhotoviteľ v rozsahu svojho predmetu plnenia.

8.2 Zhotoviteľ nesmie stavbu ako celok odovzdať na zhotovenie inému subjektu.

8.3 Objednávateľ odovzdá zhotoviteľovi stavenisko pre vykonávanie stavebných prác tak, aby zhotoviteľ mohol na ňom začať práce v súlade s ponukou a s podmienkami zmluvy.

8.4 Súčasne s odovzdaním staveniska objednávateľ určí prístupové cesty pre vjazd na stavenisko.

8.5 Zhotoviteľ zabezpečí na svoje náklady obstaranie, dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.

8.6 Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko.

8.7 Zhotoviteľ v plnom rozsahu zodpovedá za bezpečnosť práce a technických zariadení pri realizácii stavebných prác v súlade s ustanoveniami Vyhlášky 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

8.8 Zhotoviteľ zodpovedá za bezpečnosť a ochranu zdravia vlastných pracovníkov.

8.9 Zhotoviteľ zodpovedá za čistotu a poriadok na stavenisku a prístupových cestách k nemu. Zhotoviteľ odstráni na vlastné náklady odpady, ktoré sú výsledkom jeho činnosti.

**IX. REALIZÁCIA A ODOVZDANIE DIELA**

9.1 Objednávateľ má počas realizácie diela právo priebežnej kontroly, právo upozorniť zhotoviteľa na prípadné vady a odchýlky od ponuky a právo požadovať v primeranej lehote odstránenie týchto nedostatkov.

9.2 Zhotoviteľ bezodkladne upozorní objednávateľa na jeho prípadné nevhodné pokyny na zhotovenie diela. Prerušenie prác z tohto dôvodu nie je omeškaním na strane zhotoviteľa.

9.3 Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ až do odovzdania diela objednávateľovi.

**X. ZMLUVNÉ POKUTY A SANKCIE**

10.1 Zmluvné strany si pre prípad porušenia povinností vyplývajúcich z tejto zmluvy dohodli zmluvné pokuty a sankcie.

10.2 Ak zhotoviteľ odovzdá dielo uvedené v čl. III bod 3.1 po lehote uvedenej v čl. IV bod 4.1, zaplatí zmluvnú pokutu vo výške 0,03 % z celkovej ceny diela vrátane DPH podľa čl. V bod 5.1 za každý kalendárny deň omeškania.

10.3 Ak objednávateľ neuhradí faktúru v dohodnutej lehote splatnosti, zaplatí zhotoviteľom vyúčtované úroky z omeškania vo výške rovnajúcej sa sadzbe podľa § 369 ods. 2 Obchodného zákonníka.

10.4 Ak zhotoviteľ nezačne s odstraňovaním vád v čase podľa čl. VII bod 7.6, zaplatí zmluvnú pokutu vo výške 20,- EUR za každý kalendárny deň omeškania.

10.5 Ak zhotoviteľ neodstráni vady v dohodnutom termíne podľa čl. VII bod 7.6, zaplatí zmluvnú pokutu vo výške 10,- EUR za každý kalendárny deň omeškania.

10.6 Zhotoviteľ zaplatí zmluvnú pokutu vo výške 33,- EUR za každý kalendárny deň, ak mešká s odstránením vád a nedorobkov uvedených v preberacom protokole o odovzdaní a prevzatí diela.

10.7 Lehota splatnosti faktúr, ktorými sa uplatňujú zmluvné pokuty je do 30dní odo dňa ich doručenia.

10.8 Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.

**XI. ZODPOVEDNOSŤ ZA ŠKODU**

11.1 Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.

11.2 Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.

11.3Zmluvná strana, ktorá spôsobila škodu druhej zmluvnej strane spôsobom uvedeným v bode 11.2 zbaví sa zodpovednosti ak preukáže, že škoda bola spôsobená okolnosťou vylučujúcou zodpovednosť.

11.4 Ak vznikne škoda na vykonaných prácach a materiáloch v období, v ktorom je zhotoviteľ povinný sa o ne starať, zhotoviteľ odstráni škodu na vlastné náklady, aby vykonané práce a materiály boli uvedené do pôvodného stavu.

11.5 Ak vznikne škoda neoprávneným vstupom zhotoviteľa na pozemky tretích osôb alebo ich poškodením v dôsledku uloženie predmetov, príp. svojvoľným uzavretím ciest alebo porušením inžinierskych sietí, zodpovedá za túto škodu zhotoviteľ.

11.6 Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

**XII. ODSTÚPENIE OD ZMLUVY**

12.1 Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto zmluvy. Odstúpenie sa oznamuje doporučeným listom s účinkom ku dňu doručenia listu.

12.2 Za podstatné porušenie tejto zmluvy považujú:

12.2.1 odovzdanie stavby ako celku na zhotovenie inému zhotoviteľovi

12.2.2 omeškanie objednávateľa pri plnení si svojich finančných záväzkov vyplývajúcich mu z tejto zmluvy voči zhotoviteľovi o viac ako 30 dní.

**XIII. ZÁVEREČNÉ USTANOVENIA**

13.1 Zmluva nadobúda platnosť podpisom oboch zmluvných strán po uzatvorení zmluvy o dielo so zhotoviteľom stavby a účinnosť až dňom nasledujúcim po jej zverejnení na internetovej stránke objednávateľa.

13.2 Zmluvné strany prehlasujú, že právne vzťahy neupravené touto zmluvou sa riadia obchodným zákonníkom platným pri podpise zmluvy obidvomi zmluvnými stranami a právnym poriadkom SR.

13.3 Zmluvné strany vyhlasujú, že túto zmluvu uzatvorili na základe vlastnej vôle, zmluva nebola podpísaná v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú. Podpis zmluvy je prejavením súhlasu s celým jej obsahom.

13.4 Neoddeliteľnou súčasťou tejto zmluvy je: Príloha č. 1 - ponuka.

13.5 Táto zmluva je vypracovaná v troch vyhotoveniach, z ktorých dve si ponechá objednávateľ a jedno zhotoviteľ.

V ...................... dňa ………………... V ………….. dňa ….............................

Za objednávateľa: Za zhotoviteľa :

.........................………......................... …...............................................

**Mgr. Miroslav Demjanovič**

správca farnosti